CELEX: 32020D0388
Language: et
Date: 2020-03-06 00:00:00
Title: Komisjoni rakendusotsus (EL) 2020/388, 6. märts 2020, millega kehtestatakse nõukogu direktiivi 90/428/EMÜ rakenduseeskirjad seoses ratsavõistluste eeskirjade suhtes tehtavate eranditega ning muudetakse komisjoni otsust 2009/712/EÜ seoses viidetega zootehnilistele õigusaktidele (teatavaks tehtud numbri C(2020) 1269 all) (EMPs kohaldatav tekst)

10.3.2020   
               
               
                  ET
               
               
                  Euroopa Liidu Teataja
               
               
                  L 73/19
               
            
         KOMISJONI RAKENDUSOTSUS (EL) 2020/388,
         6. märts 2020,
         millega kehtestatakse nõukogu direktiivi 90/428/EMÜ rakenduseeskirjad seoses ratsavõistluste eeskirjade suhtes tehtavate eranditega ning muudetakse komisjoni otsust 2009/712/EÜ seoses viidetega zootehnilistele õigusaktidele
         
            
               (teatavaks tehtud numbri C(2020) 1269 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 26. juuni 1990. aasta direktiivi 90/428/EMÜ võistlushobustega kauplemise ja võistlustel osalemise tingimuste kohta, (1) eriti selle artikli 4 lõiget 3,
         ning arvestades järgmist:
         
                     (1)
                  
                  
                     Direktiivi 90/428/EMÜ artiklis 3 on sätestatud, et võistluseeskirjades ei tohi teha vahet võistlust korraldavas liikmesriigis registreeritud või sealt pärit hobuste ja mõnes teises liikmesriigis registreeritud või sealt pärit hobuste vahel.
                  
               
                     (2)
                  
                  
                     Direktiivi 90/428/EMÜ artikli 4 lõikes 2 on sätestatud kaks erandit sama direktiivi artiklis 3 sätestatud mittediskrimineerimise kohustusest. Esimesega tehakse erand teatavat liiki võistluste ja sündmuste suhtes ning teisega lubatakse liikmesriikidel eraldada teatav osa auhinnarahast ja võistluse tuludest tõuaretuse tagamiseks, arendamiseks ja parandamiseks. Liikmesriigid, kes soovivad kasutada esimest erandit, peavad sellest kavatsusest ja selle põhjendustest eelnevalt teistele liikmesriikidele ja üldsusele teada andma. Kui liikmesriik kavatseb kasutada teist erandit, peab ta tegema kõnealuste summade jaotamise kriteeriumid teatavaks teistele liikmesriikidele ja üldsusele.
                  
               
                     (3)
                  
                  
                     Komisjoni otsus 2009/712/EÜ (2) sisaldab näidisvorme direktiivi 90/428/EMÜ artikli 4 lõikes 2 sätestatud erandite kasutamiseks vajaliku teabe esitamiseks. See otsus on tunnistatud komisjoni delegeeritud määrusega (EL) 2019/2035 (3) kehtetuks alates 21. aprillist 2021. Praktika on näidanud, et liikmesriikide esitatud teave on sageli aegunud ning paljudel juhtudel takistavad keelelised piirangud teiste liikmesriikide ametiasutustel ja üldsusel asjaomasele sisule juurde pääseda. Läbipaistvuse puudumine erandite kohaldamisel on põhjustanud mõjutatud isikute ja ratsavaldkonna kõikide osapoolte kaebusi. Selleks, et tagada liikmesriikide ja üldsuse nõuetekohane ja õigeaegne teavitamine direktiivi 90/428/EMÜ artikli 4 lõikes 2 sätestatud erandite kasutamisest, on vaja kehtestada Interneti-põhiste teabelehekülgede muudetud näidised ning tagada, et liikmesriigid ajakohastaksid direktiivi 90/428/EMÜ artikli 4 lõike 2 kohaselt esitatavat teavet võimalikult sageli.
                  
               
                     (4)
                  
                  
                     Selguse, õiguskindluse ja lihtsustamise huvides on vaja otsuse 2009/712/EÜ II lisa 2. peatüki II ja III jaos esitatud Interneti-põhiste teabelehekülgede näidised välja jätta.
                  
               
                     (5)
                  
                  
                     Otsuse 2009/712/EÜ I lisa 2. peatükis on loetletud nõukogu direktiiv 77/504/EMÜ, (4) mis on asendatud nõukogu direktiiviga 2009/157/EÜ, (5) ning nõukogu direktiivid 88/661/EMÜ, (6) 89/361/EMÜ, (7) 90/427/EMÜ (8) ja 90/428/EMÜ. Direktiivid 2009/157/EÜ, 88/661/EMÜ, 89/361/EMÜ ja 90/427/EMÜ on tunnistatud Euroopa Parlamendi ja nõukogu 1. novembri 2018. aasta määrusega (EL) 2016/1012 (9) kehtetuks. Selguse, õiguskindluse ja lihtsustamise huvides tuleks viited kõnealustele direktiividele välja jätta. Kuna käesoleva otsusega kehtestatakse Interneti-põhiste teabelehekülgede uued näidised otsuse 2009/712/EÜ artikli 4 lõikes 2 sätestatud erandite kasutamiseks, tuleks viide direktiivile 90/428/EMÜ samuti välja jätta. Seepärast tuleks I lisa 2. peatükk välja jätta.
                  
               
                     (6)
                  
                  
                     Määruses (EL) 2016/1012 on sätestatud, et liikmesriigid koostavad ja ajakohastavad loetelu aretusühingute ja aretusettevõtete kohta, keda nende pädevad asutused on tunnustanud kooskõlas kõnealuse määruse artikli 4 lõikega 3 ja kellel on vähemalt üks aretusprogramm, mis on heaks kiidetud sama määruse artikli 8 lõike 3 kohaselt. Määruses (EL) 2016/1012 on ka sätestatud, et liikmesriigid peavad selle loetelu üldsusele kättesaadavaks tegema.
                  
               
                     (7)
                  
                  
                     Komisjoni rakendusmäärusega (EL) 2017/716 (10) on kehtestatud määruse (EL) 2016/1012 artikli 7 kohased näidisvormid, mida tuleb kasutada tunnustatud aretusühingute ja aretusettevõtete loeteludesse lisatava teabe jaoks. Kuna rakendusmäärust (EL) 2017/716 kohaldatakse alates 1. novembrist 2018, tuleb otsuse 2009/712/EÜ II lisa 2. peatüki I jaos sätestatud näidisvormide asemel kasutada kõnealuses rakendusmääruses sätestatud näidisvorme.
                  
               
                     (8)
                  
                  
                     Otsuse 2009/712/EÜ II lisa 2. peatükk tuleks välja jätta, kuna selle I, II ja III jaos esitatud näidised asendatakse vastavalt rakendusmäärusega (EL) 2017/716 ja käesoleva otsusega kehtestatud näidisvormidega.
                  
               
                     (9)
                  
                  
                     Otsuse 2009/712/EÜ pealkirjas viidatakse zootehnilistele õigusaktidele ja artikli 1 lõike 1 punktis b viidatakse zootehnika asutustele. Kuna sellised viited on pärast määruste (EL) 2016/1012 ja (EL) 2017/716 jõustumist aegunud, tuleks otsuse 2009/712/EÜ pealkirjast sõnad „- ja zootehnilistele“ ning kõnealuse otsuse artikli 1 lõike 1 punkt b välja jätta.
                  
               
                     (10)
                  
                  
                     Seega tuleks otsust 2009/712/EÜ vastavalt muuta.
                  
               
                     (11)
                  
                  
                     Käesoleva otsusega ettenähtud meetmed on kooskõlas alalise zootehnikakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Liikmesriigid koostavad hiljemalt 1. aprilliks 2020 Interneti-põhised teabeleheküljed, et teha teistele liikmesriikidele ja üldsusele elektrooniliselt kättesaadavaks:
               
                           a)
                        
                        
                           oma kavatsus kasutada direktiivi 90/428/EMÜ artikli 4 lõike 2 esimeses taandes sätestatud erandit ja selle põhjendus;
                        
                     
                           b)
                        
                        
                           direktiivi 90/428/EMÜ artikli 4 lõike 2 teises taandes nimetatud rahaliste vahendite jaotamise kriteeriumid.
                        
                     
            
               2.   Lõikes 1 osutatud Interneti-põhised teabeleheküljed koostatakse vastavalt I ja II lisas esitatud näidistele ja III lisas esitatud juhistele.
            
            
               3.   Liikmesriigid teatavad komisjonile oma Interneti-põhiste teabelehekülgede Interneti-aadressi.
            
            
               4.   Liikmesriigid tagavad, et lõike 1 punktides a ja b osutatud teavet ajakohastatakse:
               
                           a)
                        
                        
                           vähemalt kord aastas (enne 31. detsembrit) selliste järgmisel aastal korraldatavate ratsavõistluste ja -ürituste kohta, mille suhtes kohaldatakse direktiivi 90/428/EMÜ artikli 4 lõike 2 esimeses taandes sätestatud erandit;
                        
                     
                           b)
                        
                        
                           alati, kui muudetakse direktiivi 90/428/EMÜ artikli 4 lõike 2 teises taandes nimetatud rahaliste vahendite jaotamise kriteeriumeid.
                        
                     
         
         
            Artikkel 2
            Alates 1. aprillist 2020 muudetakse otsust 2009/712/EÜ järgmiselt:
            
                        1)
                     
                     
                        õigusakti pealkirjas jäetakse välja sõnad „- ja zootehnilistele“;
                     
                  
                        2)
                     
                     
                        artikli 1 lõike 1 punkt b jäetakse välja:
                     
                  
                        3)
                     
                     
                        I lisa 2. peatükk jäetakse välja;
                     
                  
                        4)
                     
                     
                        II lisa 2. peatükk jäetakse välja.
                     
                  
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 6. märts 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 224, 18.8.1990, lk 60.
         
            (2)  Komisjoni 18. septembri 2009. aasta otsus 2009/712/EÜ, millega rakendatakse nõukogu direktiivi 2008/73/EÜ seoses Interneti-põhiste teabelehekülgedega, kus esitatakse liikmesriikide poolt vastavalt ühenduse veterinaaria- ja zootehnilistele õigusaktidele heakskiidetud asutuste ja laborite loetelud (ELT L 247, 19.9.2009, lk 13).
         
            (3)  Komisjoni 28. juuni 2019. aasta delegeeritud määrus (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega (ELT L 314, 5.12.2019, lk 115).
         
            (4)  Nõukogu 25. juuli 1977. aasta direktiiv 77/504/EMÜ tõupuhaste aretusveiste kohta (EÜT L 206, 12.8.1977, lk 8).
         
            (5)  Nõukogu 30. novembri 2009. aasta direktiiv 2009/157/EÜ tõupuhaste aretusveiste kohta (ELT L 323, 10.12.2009, lk 1).
         
            (6)  Nõukogu 19. detsembri 1988. aasta direktiiv 88/661/EMÜ aretussigade suhtes kohaldatavate zootehniliste standardite kohta (EÜT L 382, 31.12.1988, lk 36).
         
            (7)  Nõukogu 30. mai 1989. aasta direktiiv 89/361/EMÜ tõupuhaste aretuslammaste ja -kitsede kohta (EÜT L 153, 6.6.1989, lk 30).
         
            (8)  Nõukogu 26. juuni 1990. aasta direktiiv 90/427/EMÜ zootehniliste ja genealoogiliste tingimuste kohta ühendusesisesel kauplemisel hobuslastega (EÜT L 224, 18.8.1990, lk 55).
         
            (9)  Euroopa Parlamendi ja nõukogu 8. juuni 2016. aasta määrus (EL) 2016/1012 tõupuhaste aretusloomade, ristandaretussigade ja nende aretusmaterjali aretuse, turustamise ning nende liitu sissetoomise suhtes kehtivate zootehniliste ja genealoogiliste tingimuste kohta, millega muudetakse määrust (EL) nr 652/2014, nõukogu direktiive 89/608/EMÜ ja 90/425/EMÜ ning tunnistatakse kehtetuks teatavad õigusaktid tõuaretuse valdkonnas (tõuaretuse määrus) (ELT L 171, 29.6.2016, lk 66).
         
            (10)  Komisjoni 10. aprilli 2017. aasta rakendusmäärus (EL) 2017/716, millega kehtestatakse Euroopa Parlamendi ja nõukogu määruse (EL) 2016/1012 rakenduseeskirjad seoses näidisvormidega, mida tuleb kasutada tunnustatud aretusühingute ja aretusettevõtete loeteludesse lisatava teabe jaoks (ELT L 109, 26.4.2017, lk 1).
      
      
         
            I LISA
            Ratsavõistlused ja -üritused, mille puhul on tehtud erand direktiivi 90/428/EMÜ artiklis 3 sätestatud mittediskrimineerimise põhimõttest
            
                        Liikmesriik:
                        Ametlik keel
                     
                     
                        
                           (märkida liikmesriigi nimi)
                        
                     
                     
                        Aasta:
                        Ametlik keel
                     
                     
                        
                           (märkida aastaarv aaaa, millal ratsavõistlus/-üritus toimub)
                        
                     
                  
                        Ratsavõistlus või -üritus Ametlik keel
                        
                     
                     
                        Selliste ratsavõistluste ja -ürituste arv, mille puhul on tehtud erand nõukogu direktiivi 90/428/EMÜ artikli 4 lõike 2 esimese taande kohaselt Ametlik keel
                        
                     
                     
                        Põhjendus: Ametlik keel
                        
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            II LISA
            Tõuaretuse tagamiseks, arendamiseks ja parandamiseks eraldatavate vahendite jaotamise kriteeriumid
            
                        Liikmesriik:
                        Ametlik keel
                     
                     
                        
                           (märkida liikmesriigi nimi)
                        
                     
                     
                        Versioon
                        Ametlik keel
                     
                     
                        
                           (märkida pp.kk.aaaa)
                        
                     
                  
                        Ratsavõistluse või -ürituse liik Ametlik keel
                        
                     
                     
                        Tõuaretuse tagamiseks, arendamiseks ja parandamiseks eraldatavate vahendite jaotamise kriteeriumid (direktiivi 90/428/EMÜ artikli 4 lõike 2 teine taane) Ametlik keel
                        
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            III LISA
            
               1.   
               
                  Iga Interneti-põhise teabelehekülje pealkirjas märgitakse liikmesriigi nimi ning kas aasta, millal I lisas loetletud ratsavõistlus/-üritus toimub, või versioon järgmises vormingus: pp.kk.aaaa, vastavalt II lisas sätestatud kriteeriumitele.
               
            
            
               2.   
               
                  Kõik Interneti-põhiste teabelehekülgede pealkirjad peavad olema esitatud inglise keeles ja liikmesriigi ametlikus keeles (ametlikes keeltes).
               
            
            
               3.   
               
                  Teave esitatakse võimalikult loogilises järjekorras.